open-index/open-wikipedia-markdown huggingface dataset:
Anilín

**Anilín** (systematický názov **benzénamín**, **fenylamín**, zriedkavo **aminobenzén**) je bezfarebná, na svetle žltnúca, charakteristicky zapáchajúca kvapalina. Je to najjednoduchší aromatický amín, aminoskupina je priamo viazaná na aromatické jadro.

## História
Anilín bol prvýkrát izolovaný ako neznámy produkt deštrukčnej destilácie indiga v roku 1826. V roku 1834 ho Friedrich Runge izoloval z čiernouhoľného dechtu. Chemik Fritzsche reakciou hydroxidu draselného s indigom olejovitú substanciu, ktorú nazval anilín. Názov pochádza z latinského názvu rastliny, z ktorej sa pôvodne získavalo indigo — *Indigofera anil*. Ruský chemik Zinin získal anilín kyslou redukciou nitrobenzénu. 

Až August Wilhelm von Hoffmann dokázal, že všetky tieto látky, hoci boli pripravené rôznym spôsobom, sú identické.

## Vlastnosti
### Fyzikálne vlastnosti
Anilín je pri normálnych podmienkach olejovitá, takmer bezfarebná kvapalina, na svetle a vzduchu mierne oxiduje, čo spôsobuje jeho postupné žltnutie. Teplota topenia je −6,3&nbsp;°C a teplota varu 184,13&nbsp;°C. Ostatné fyzikálne vlastnosti anilínu sú uvedené v tabuľke. Podobne ako väčšina amínov zapácha anilín po rybách. Je ľahko zápalný, horí dymivým plameňom.

### Chemické vlastnosti
Anilín je v zmysle Bronstedovej teórie slabou zásadou — pH jeho nasýteného vodného roztoku je 8,9. Zásaditosť anilínu v porovnaní s jeho alifatickým analógom cyklohexylamínom je 106-krát nižšia. Je to spôsobené interakciou voľného elektrónového páru atómu dusíka s π-elektrónmi aromatického jadra. 

Anilín reaguje so silnými minerálnymi kyselinami (napr. HCl) za vzniku solí:

: C6H5–NH2 + HCl → C6H5–NH3+ Cl−

Podobne ako fenol, aj anilín reaguje pri elektrofilných substitučných reakciách ochotnejšie než benzén a tie prebiehajú aj do tretieho a vyššieho stupňa:

center|350px

### Toxicita
Anilín patrí medzi pomerne silné jedy — toxicky pôsobí pri vdychovaní výparov, pri styku s pokožkou a pri požití. Prejavy otravy sú bolesť hlavy, cyanóza, malátnosť, strata orientácie, výnimočne kŕčové stavy. Dlhodobé vdychovanie pár resp. expozícia pokožky bez ochranných pomôcok môže viesť k poruchám nervovej sústavy a hemolýze.

## Výroba
Anilín sa vyrába prevažne dvojstupňovou syntézou z benzénu — v prvom stupni sa nitračnou zmesou pôsobí na benzén a vzniká nitrobenzén. V druhom stupni redukciou nitrobenzénu železom v prostredí kyseliny chlorovodíkovej alebo katalytickou hydrogenáciou vzniká anilín. 

Druhý spôsob výroby spočíva v amonolýze fenolu za prítomnosti Al2O3.SiO2 ako katalyzátora.   

## Použitie
Anilín má veľmi široké spektrum použitia, či už v priemyselnej alebo laboratórnej praxi. V priemyselnej chémii slúži na výrobu cyklohexylamínu, acetanilidu, benzochinónu, difenylamínu, indiga, farbív a rôznych liečív (antibiotikum sulfanylamid). 

V laboratórnej praxi má anilín významné postavenie najmä preto, že jeho reakciou s kyselinou dusitou pri nižších teplotách vzniká diazóniová soľ, ktorá je vhodná na syntézu mnohých dôležitých zlúčenín:

center|320px

## Iné projekty
Pásnice

** Pásnice** (iné názvy: **páskovce, nemertíny, nemertiny**; lat. *Nemertini*, *Nemertea*, *Nemertina*, *Nemertinea*) sú kmeň špirálovcov. Je to malá skupina takmer výhradne morských červovitých živočíchov.

Povrch tela tvorí obrvený epitel s množstvom žľazových buniek. Prvýkrát v živočíšnej ríši u nich pozorujeme uzavretú obehovú sústavu a otvorenú tráviacu sústavu – majú už funkčný terminálne umiestnený anus. Dýchajú pritom celým povrchom. Špecifickým znakom pásnic je vyliačiteľný chobot, ktorý má často na konci stilet s jedovou žľazou. Chobot sa zaťahuje zvláštnym svalom do trubicovitej slepej dutiny, nazývanej rhynchocoel. Inak nemajú súvislú telovú dutinu, na základe čoho boli dlhé roky zaraďované do konvergentnej polyfyletickej skupiny *[[Acoelomata]]*.

## Anatómia
Nervová sústava je pásová, receptory sú málo vyvinuté: majú len ploché oči a niekedy statocysty. Vylučovanie zabezpečujú protonefrídie, ktoré však už nečerpajú metabolity zo štrbiniek mezenchýmu, ale z ciev, s ktorými sú v bezprostrednom kontakte. Buchar (in Novák a kol., 1969) uvažuje dokonca o tom, že sú prechodným typom medzi proto– a metanefrídiami.

## Rozmnožovanie a vývin
Sú gonochoristy. Reprodukčná sústava je pomerne jednoduchá. Morské druhy sa vyvíjajú cez trochofóroidnú larvu pilídium, vývin niekoľkých sladkovodných druhov je priamy. Poznáme asi 900 druhov pásnic.

## Systematika
* kmeň: **pásnice** (*Nemertini*)
** trieda: nebodavce (*Anopla*)
** trieda: bodavce (*Enopla*)

## Iné projekty

## Externé odkazy
* 


Kategória:Špirálovce
Nebodavce

**Nebodavce** alebo **nepichavce** (lat. *Anopla*) sú trieda pásnic. Chobot majú bez stiletu i jedovej žľazy, ústa majú subterminálnu polohu. Nervová sústava je v pokožke. Sú to výhradne morské druhy, k najväčším patrí *[[Lineus longissimus]]*, má 3 – , pri natiahnutí aj viac (údajne až ). Na pobreží európskych morí je častý menší červeno sfarbený druh *[[Tubulanus polymorphus]]*.

## Systematika
* trieda: **nebodavce** (*Anopla*) 
** rad: *[[Palaeonemertea]]*
** rad: *[[Heteronemertea]]*

## Iné projekty

## Externé odkazy
* 

Kategória:Pásnice
Bodavce

**Bodavce** alebo **pichavce** (*Enopla*) sú trieda pásnic. Ich chobot má stilet a obyčajne aj jedovú žľazu. Ústa sú umiestnené terminálne. Nervová sústava poklesla do svaloviny. Sú to skoro vždy morské druhy, výnimkou je napr. *[[Prostoma graecense|Prostoma (= Stichostemma) graecense]]*, ktorá je dlhá asi  a žije sporadicky v sladkých vodách aj u nás.

## Iné projekty

## Externé odkazy
* 

Kategória:Pásnice
Carson City

**Carson City** je hlavné mesto amerického federálneho štátu Nevada, USA. V roku 2020 tu žilo približne 58 639 obyvateľov. Nachádza sa na západe Nevady.

Mesto je pomenované na počesť amerického prieskumníka divokého západu Kita Karsona.

Mesto získalo význam po roku 1851 vďaka ranču Eagle Station, pri rieke Carson, ktorý slúžil ako obchodná stanica a prisťahovalcov na Kalifornskej ceste. V roku 1858 kúpil Eagle Station Abraham Curry, ktorý ho premenoval na Carson City. Keď sa Nevada počas americkej občianskej vojny stala štátom Únie v roku 1864, Carson City bolo potvrdené ako trvalé hlavné mesto štátu.

## Referencie

## Pozri aj
* Hlavné mestá štátov USA

## Iné projekty

Kategória:Hlavné mestá štátov USA
Kategória:Mestá v Nevade
Slobodník

**Slobodník** je druhá najnižšia hodnosť v rámci Ozbrojených síl SR.

## Postupnosť

## Pozri aj
* Vojenská hodnosť

## Iné projekty

Kategória:Vojenské hodnosti
Mäkkýšovce

**Mäkkýšovce** (iné názvy: **pamäkkýše**, **prvomäkkýše**, **amfineury** [v širšom zmysle], staršie: **chitóny** (jazykový variant: **chitony**) [v širšom zmysle]; lat. Amphineura alebo Aculifera [oboje v širšom zmysle]) sú primitívne mäkkýše. 

## Charakteristika
Telo je uhorkovité, ale aj dlhé, červovité, často mierne sploštené. Dorsálna flexia sa ešte neprejavuje – ústa aj anus sú terminálne. Telo pokrýva ostnitá kutikula. V najprimitívnejších prípadoch obsahuje vápenaté spikuly, u chitónov je na chrbtovej strane vytvorená zvláštna schránka zo štítkov. Hlava je slabo diferencovaná, nemajú oči, tykadlá ani statocysty. Nervová sústava je ešte v podstate rebríčková.

## Systematika
Systém recentných taxónov mäkkýšovcov je takýto (stav okolo roku 2020):

podkmeň mäkkýšovce/prvomäkkýše/chitóny A/amfineury A (Amphineura A/Aculifera A): 
* trieda chitóny B/amfineury B/štítonosiče (ďalšie slov. synonymá pozri v článku o tomto taxóne) (Polyplacophora/Placophora/Amphineura B/Loricata)
* [trieda] červovce A/červovky A (Aplacophora A/Aculifera B/Solenogastres A):
** trieda červovce B (Aplacophora B/Solenogastres B/Ventroplicida/Neomeniomorpha/Neomeniidea) 
** trieda červovky B/zadnožiabernice (Caudofoveata/Chaetodermomorpha/Chaetodermatidae) 
Staršie sa do mäkkýšovcov niekedy zaraďovala aj trieda čiapočkovce/čiapočky (Monoplacophora); táto sa dnes spravidla zaraďuje do schránkovcov (Conchifera).

*Vysvetlivky: A, B, C...je pomocné označenie rôznych významov toho istého názvu. Znak / oddeľuje úplné synonymá.*

## Zdroje
Pedofília

[náhľad|Fotografia 8-ročného dievčatka z knihy ''[Der Körper des Kindes und seine Pflege* od Carla Heinricha Stratza (1909)]]
[[Súbor:Stop-pedofilom.svg|náhľad|Antipedofilné logo [[Národné obrodenie Poľska|Národného obrodenia Poľska]]]]
*'Pedofília** je v odbornom poňatí trvalá alebo dlhodobá náklonnosť či reaktivita s erotickým rozmerom prevažne alebo výlučne voči chlapcom alebo dievčatám, u ktorých ešte nie sú vyvinuté sekundárne pohlavné znaky. V štatistických manuáloch ([[Diagnostický a štatistický manuál mentálnych porúch|DSM]], [[Medzinárodná klasifikácia chorôb|MKCH]]) je radená medzi [[Parafília|parafílie]], niektorí odborníci (napr. F. Berlin) ju zároveň označujú ako [[Sexuálna orientácia|sexuálnu orientáciu]]. Človek, u ktorého je takáto náklonnosť rozoznaná, je nazývaný **pedofil*'. Označenie pochádza z gréckeho slova *paidofilia* (παιδοφιλια) = láska k deťom, zloženého zo slov *pais* (παις) = dieťa, chlapec a *filia* (φιλια) = láska, priateľstvo. Pôvodne starogrécky výraz umelo zaviedol, ako súčasť psychiatrického termínu *pedophilia erotica*, v roku 1886 v spise *Psychopathia Sexualis* viedenský psychiater [[Richard von Krafft-Ebing]].

V [[Antické Grécko|antickom Grécku]] údajne slovo používali niektorí básnici ako synonymum bežného výrazu [[pederastia]], a to z dôvodov skôr metrických, než významových. Slovo *pederastia* neoznačovalo ani trvalý osobnostný sklon, ani obyčajnú sexuálnu praktiku, ale *typ medziosobného vzťahu''.

V neodbornom použití a najmä v masmédiách je často používaná pedofília v posunutom význame, ako označenie pre sexuálne aktivity s deťmi (prípadne vôbec s osobami pod tzv. zákonnou vekovou hranicou) alebo nakladanie s detskou pornografiou (výroby, vlastníctva, šírenie, užívanie).

Vzhľadom na neustálenosti a nepresnosti definície nemožno výskyt pedofílie v populácii vyčísliť spôsobom, ktorý by presahoval kontext konkrétnej metódy zisťovania.

## Pozri aj
* infantofília
* hebefília
* efebofília

## Iné projekty

Kategória:Psychiatria
Kategória:Sexualita
Kategória:Sexuálne úchylky
Kategória:Sexuálne poruchy
Amfineury

**Amfineury** (lat. Amphineura) môže byť taxón:
* mäkkýšovce (Aculifera v širšom zmysle, t.j. zhruba všetky mäkkýše okrem schránkovcov)
* chitóny (Polyplacophora)

## Referencie
Červovce (v širšom zmysle)

**Červovce** v širšom zmysle alebo **červovky** v širšom zmysle (lat. Aplacophora [v širšom zmysle], Aculifera [v užšom zmysle], Solenogastres [v širšom zmysle]) sú taxón (trieda a pod.) primitívnych mäkkýšov. 

V niektorých systémoch je rozdelený na taxóny červovky v užšom zmysle a červovce v užšom zmysle. 

## Charakteristika
Ich červovité telo je pokryté kutikulou, u najprimitívnejších foriem slúži na pohyb obrvený epitel (*[[Epimenia]]*). Recentné druhy nemajú typické metanefrídie, plášť, nohu (môže byť posunutá dozadu, atrofovaná a neschopná pohybu) a ani žiabre (dýchajú zriaseným okrajom kloakálnej dutiny na konci tela, kam ústi anus a nefrogonostóm). Žijú iba v mori.

Niektoré dávnejšie teórie hľadali v tejto triede východiskovú skupinu pre fylogenézu mäkkýšov. V skutočnosti ide o veľmi starobylú slepú vývojovú vetvu, kde k zjednodušeniu až redukcii viacerých orgánov došlo druhotne, v dôsledku dlhodobého degradačného vývoja. Napríklad skutočnosť, že redukcia schránky je druhotná, potvrdzuje zakladanie siedmich štítkov u lariev niektorých druhov. 

## Systematika
červovce v širšom zmysle/červovky v širšom zmysle (Aplacophora v širšom zmysle/Aculifera [v užšom zmysle]/Solenogastres v širšom zmysle):
*trieda červovce v užšom zmysle (Aplacophora v užšom zmysle/Solenogastres v užšom zmysle/Ventroplicida/Neomeniomorpha/Neomeniidea)
*trieda červovky v užšom zmysle/zadnožiabernice (Caudofoveata/Chaetodermomorpha/Chaetodermatidae)

## Zdroje

*

Kategória:Prvomäkkýše
Chitóny

**Chitóny** (lat. Polyplacophora; iné názvy pozri nižšie) sú trieda mäkkýšovcov (Aculifera/Amphineura). 

## Názvy
Slovenské názvy tohto taxónu sú: **chitóny** (staršie: **chitony**), **štítonosiče**, **štítkonosiče**, **[[amfineury]]** v užšom zmysle; zastarano: *bliaškonosné*; zastarano ako ekvivalent historického názvu Chitonacea (pozri nižšie): *chrobákovití slimáci*, *chrobákovci*(Pozor na zámenu s dnešným hmyzím taxónom chrobákovce - Coleopteroidea).

Vedecké (latinské) názvy:
*Súčasné latinské názvy tohto taxónu sú: Polyplacophora, Placophora, Loricata [sensu Schumacher] (pričom ale taxón Loricata niekedy nezahŕňa vyhynutý rad Septemchitonida), Amphineura v užšom zmysle. 
*V minulosti sa vyskytovali aj tieto latinské názvy: Polyplaxiphora(e), Polyplakiphora, Polyplaciphora, Polybranchiata [sensu Spengel], [rad] Crepidopoda, [čeľaď] Lamellata, Aculifera [v jednom z užších významov], [tribus alebo čeľaď] Cyclobranchia [sensu Swainson], [rad] Lepidoglossa , [podtrieda] Polyostraca , [čeľaď] Chitonacea(e), [rad alebo čeľaď] Chitonidea (V 20. storočí bol Chitonidea už len iný názov radu Chitonida), [podrad a/alebo čeľaď] Chitonidae  (dnešná čeľaď Chitonidae má oveľa menší rozsah), [čeľaď] Chitonina (dnešný taxón Chitonina má oveľa menší rozsah), [čeľaď] Chitones.

## Charakteristika
Sú to podlhovasté mierne sploštené, bilaterálne súmerné mäkkýše. Na spodnej strane majú podlhovastú nohu, z chrbtovej strany sú kryté ôsmimi sčasti sa prekrývajúcimi štítkami, ktoré sú spojené väzivovou obrubou z okrajovej časti plášťa (perinotum). Štítky tvoria s epidermou i celým telom oveľa užší celok v porovnaní so schránkou podkmeňa *[[Conchifera]]*, ktorá je za istých podmienok oddeliteľná od tela; systém štítkov u chitónov je teda skôr ektoskeletom než schránkou, najmä keď si uvedomíme fakt, že umožňuje živočíchovi značnú pohyblivosť. Majú už vytvorenú hlavu, nie je však zreteľne oddelená od tela. Nemajú oči, tykadlá ani statocystu, majú však už plášť, žiabre aj metanefrídie. V Stredomorí sú miestami hojné *[[Callochiton laevis]]* a *[[Chiton olivaceus]]*.

## Zdroje

## Externé odkazy
*Sirenko, Boris. (2006). New outlook on the system of chitons (Mollusca: Polyplacophora). Venus. 65. 27-49. https://www.researchgate.net/publication/285314025_New_outlook_on_the_system_of_chitons_Mollusca_Polyplacophora (obsahuje prehľad viacerých systémov)
*Irisarri, I., Uribe, J.E., Eernisse, D.J. et al. A mitogenomic phylogeny of chitons (Mollusca: Polyplacophora). BMC Evol Biol 20, 22 (2020).https://bmcecolevol.biomedcentral.com/articles/10.1186/s12862-019-1573-2

Kategória:Prvomäkkýše
UCI ProTour

[náhľad|Logo [UCI]]
**UCI ProTour** bola séria cestných cyklistických pretekov v Európe, Austrálii a Kanade poriadaná Medzinárodnou cyklistickou úniou (UCI). Založil ju Hein Verbruggen, prezident UCI v rokoch 1991 až 2006. UCI ProTour pozostávala zo série cestných cyklistických pretekov, v ktorých súťažili ProTour cyklistické tímy, od ktorých bola požadovaná účasť vo všetkých pretekoch série ProTour. Tento systém bol zavedený v roku 2005 a nahradil dovtedajší súťažný systém UCI Svetový pohár, ktorý sa rokom 2004 skončil. ProTour bola predmetom pokračujúcich sporov medzi UCI, cyklistickými tímami a organizátormi najprominentnejších svetových cyklistických pretekov. V roku 2009 a 2010 bola klasifikácia ProTour nahradená klasifikáciou UCI World Ranking. Od roku 2011 ProTour a World Ranking splynuli do UCI World Tour. ProTour status tímov udelovaný UCI pokračuje pod názvom UCI World Tour ako najvyššia úroveň registrácie a obsahuje právo aj povinnosť pre tieto tímy zúčastniť sa na všetkých pretekoch série World Tour.

## Tímy UCI World Tour
Licenciu UCI World Tour získava maximálne 20 najlepších profesionálnych tímov. Pre rok 2016 je to týchto 18 tímov:

## Preteky World Tour
V sérii World Tour sú zaradené tieto preteky:

**Kategorie A**: Tour de France – 100 bodov víťaz, 75 druhý, 60 tretí, potom 55, 50, 45, 40, 35, 30, 25, 20, 15, 12, 9, 7, 5, 4, 3, 2 až 1 bod za 20. miesto

**Kategorie B**: Giro d´Italia, Vuelta a España – 85 víťaz, potom 65, 50, 45, 40, 35, 30, 26, 22, 19, 16, 13, 11, 9, 7, 5, 4, 3, 2 až 1 bod za 20. miesto
 
**Kategorie C**: Milan-San Remo, Tour of Flanders, Paris-Roubaix, Liège-Bastogne-Liège, Tour de Lombardy, Paris-Nice, Tirreno-Adriatico, Dauphiné Libéré, Tour of the Basque Country, Tour de Romandie, Tour of Switzerland, Tour of Germany, Tour of Benelux, Tour of Poland – 50 bodov víťaz, potom 40, 35, 30, 25, 20, 15, 10, 5 až 1 bod za 10. miesto
 
**Kategorie D**: Amstel Gold Race, Ghent-Wevelgem, Fleche Wallonne, GP de Plouay, Paris-Tours, Clasica San Sebastian, GP Zurich, Hew Cyclasics – 40 bodov víťaz, potom 30, 25, 20, 15, 11, 7, 5, 3 až 1 bod za 10. miesto

 
Svetový šampionát – 50 bodov víťaz, 40 druhý a 35 tretí

Tour de France – etapové umiestnenie – 3 body víťaz, 2 druhý a 1 tretí
 
Ostatné jednorazové preteky – 1 bod víťaz 
## Víťazi UCI ProTour

Od roku 2009 bolo hodnotenie UCI ProTour nahradené UCI World Rankingom.

## UCI World Ranking

Od roku 2016 bolo hodnotenie UCI World Ranking nahradené UCI World Tour.

## UCI World Tour

## Referencie


Kategória:Cyklistika
Adamstown

**Adamstown** je administratívne stredisko a jediná trvalo osídlená osada na Pitcairnovych ostrovoch. Je pomenovaná podľa Johna Adamsa, jediného zo vzbúrencov z lode Bounty, ktorý nebol po dolapení popravený a nezomrel násilnou smrťou. Niektoré zdroje ho pokladajú za najmenšie hlavné mesto na svete. Guvernér ostrova sídli v rezidencii na Novom Zélande.

## Dejiny
Mesto bolo založené v roku 1790.
Obyvatelia sú potomkovia vzbúrencov z lode Bounty a Polynézanov, ktorí sa na ostrove usídlili v roku 1789.

V roku 1825 bolo pomenované po vzbúrencovi Johnovi Adamsovi, ktorému bola zároveň udelená amnestia. Adamstown nemá asfaltové cesty, letisko, ani námorný chránený prístav. Ako dopravné prostriedky obyvatelia používajú bicykle, traktory a terénne motorové vozidlá. Nachádza sa tam základná škola, kostol, mlyn na cukrovú trstinu, zdravotnícke stredisko, elektrický generátor, satelitná – televízna a telekomunikačná stanica, internet, pošta a knižnica.

Stojí tam aj budova súdu a najnovšie aj malá väznica, ktorá sa začala stavať po obvineniach siedmich ľudí z dlhodobého sexuálneho násilia na maloletých dievčatách. Jedným z obvinených bol starosta menom Steven Raymond Christian, ktorý je potomkom vodcu vzbúrencov z HMS Bounty Fletchera Christiana. Súd ho za dokázané 5-násobné zneužitie odsúdil na tri roky. Stojí tam aj niekoľko neveľkých hotelov, z ktorých je jeden upravený na prijímanie oficiálnych vládnych návštev. Obyvatelia sa živia pestovaním ovocia, medu, rybolovom a turizmom.

## Referencie

Kategória:Pitcairnove ostrovy
Alofi

thumb|Poloha Alofi v rámci Niue
thumb|left
**Alofi** je hlavné mesto ostrovného štátu Niue v Tichom oceáne. 

Žije tu 614 obyvateľov (2001). Mesto sa skládá z dvoch častí, Severnej Alofi, kde žije 256 obyvateľov, a Južnej Alofi, kde žije 358 obyvateľov a je tu sídlo vlády.

## Iné projekty
Avarua

**Avarua** je hlavné mesto Cookových ostrovov, voľne pridružených k Novému Zélandu. Leží v severnej časti ostrova Rarotonga, patriaceho medzi Južné Cookove ostrovy a je najväčšie mesto celého súostrovia.

## Administratíva
Mesto je administratívne okres, zložený z 18 *[[tapere]]*, malých tradičných území alebo osád. V okrese mesta žije 5445 ľudí (podľa sčítania z roku 2006). Na ostrove sa nachádza 5 okresov rozdelených na 54 tapere. Okrem 5 okresov je ostrov súčasne rozdelený na 3 *[[vaka]]* (kmene) alebo hlavné okresy; okres Avarua je zhodný s vaka Te Au O Tonga.

Zoznam tapere okresu Avarua zo západu na východ:
#Pokoinu
#Nikao (sídlo parlamentu Cookovych ostrovov)
#Puapuautu
#Areanu
#Kaikaveka
#Atupa
#Avatiu (obchodný prístav)
#Ruatonga
#Tutakimoa
#Tauae (južne od Tutakimoy, jediné tapere bez pobrežia)
#Takuvaine (centrum Avaruy, sídlo vlády Cookovych ostrovov; rybársky prístav)
#Ngatipa
#Vaikai
#Tapae-I-Uta
#Pue
#Punamaia
#Kiikii
#Tupapa

Sčítanie neexistuje na úrovniach tapere, ale okres je rozdelený na takzvané sčítacie oblasti( tiež usporiadané zo západu na východ) 
#Nikao-Panama		1373 (tapere Pokoinu, Nikao, Puapuautu)
#Avatiu-Ruatonga	 951 (tapere Areanu, Kaikaveka, Atupa, Avatiu, Ruatonga)
#Tutakimoa-Teotue	 314 (tapere Tutakimoa)
#Takuvaine-Parekura	 786 (tapere Tauae, Takuvaine)
#Tupapa-Maraerenga	 531 (tapere Ngatipa, Vaikai)
#Pue-Matavera		1490 (tapere Tapae-I-Uta, Pue, Punamaia, Kiikii, Tupapa)

## Doprava
V Avarue sa nachádzajú 2 prístavy, Avatiu a Avarua, z čoho vzniklo aj jeho meno Avarua (2 prístavy v reči miestnych Maoriov; pozn.: názov druhého prístavu Avarua je podľa názvu mesta). Dôležitejší v celoostrovnom meradle je len prístav Avatiu, ktorý však môže obslúžiť len malé lode. Veľké výletné či nákladné lode musia kotviť ďalej od pobrežia. Na ostrove je Medzinárodné letisko Rarotonga (IATA kód: RAR), ktoré je významným dopravným uzlom, nakoľko medzi ostrovmi a zvyšným svetom (pravidelné lety do Aucklandu, Fidži, Tahiti a Los Angeles) je letecká doprava osôb najvyužívanejšia. Hlavné ulice mesta sú Ara Tapu - okružná ulica obiehajúca celý ostrov a Ara Matua - rovnobežná s Ara Tapu, v ktorej začína aj končí, no prehádza Avaruou ďalej od pobrežia. Tieto dve ulice sú poprepájané sieťou bočných menších ulíc. Všetky dôležité ulice majú asfaltový povrch.

## Ekonomika
Avarua žije najmä z cestovného ruchu, rybárstva, poľnohospodárstva (napr. citrusové, banánové, ananásové a papájové plantáže - samozrejme v ostrovnom meradle) a finančníctva. V meste sa nachádza niekoľko supermarketov, dve banky, reštaurácie a iné špecializované obchody. V sobotu sa v meste koná trh, kde sa predáva takmer čokoľvek, vrátane známych čiernych perál (ich export je po turizme druhý najdôležitejší pre štátnu ekonomiku). V doline Avatiu sa nachádza naftová elektráreň s inštalovaným výkonom 12 MW, čo postačuje pre celý ostrov, kde vrcholová spotreba činí 5 MW..

## Referencie


## Iné projekty

## Zdroj
* 

Kategória:Cookove ostrovy
Bairiki

náhľad|Bairiki

**Bairiki** je jedným z najväčších miest ostrovného štátu Kiribati. Leží na atole Tarawa. Niekedy býva označované ako jeho hlavné mesto. V roku 2015 žilo v Bairiki 3 218 obyvateľov. V Bairiki v štvrti Bonriki leží medzinárodné letisko pre Kiribati – Bonriki International (TRW)

## Súčasnosť
náhľad|Tvar atolu Tarawa a umiestnenie mesta Bariki (obvykle uvádzaného ako Bairiki)

Mesto leží na južnej časti atolu Tarawa, konkrétne na ostrovčeku Bairiki. Niekedy býva označované ako hlavné mesto Kiribati – toto označenie pochádza z dôb, kedy v Bairiki sídlil parlament aj vláda. 

V súčasnosti sa ako hlavné mesto uvádza celý atol, teda Tarawa, prípadne jeho južná najkompaktnejšia skupina ostrovčekov, Južná Tarawa.

Na Bairiki je umiestený prezidentský úrad a niektoré ministerstva. Ďalej sa tu nachádzajú dva kostoly, hotel, hlavná z troch kiribatských pôšt a pod. Je tu tiež umiestnená pobočka Juhopacifickej univerzity (jej hlavné sídlo je v meste Suva na Fidži). Ne tejto pobočke študuje v rôznych formách štúdia asi 500 študentov.

Vysiela odtiaľ štátne Rádio Kiribati (v Kiribati neexistuje televízia) a vychádzajú tu jediné kiribatské noviny: štátny týždenník *Te Ukera* a nezávislý týždenník *Kiribati Newstar*.

Bairiki je rovnako ako celý štát ohrozené zvyšovaním hladiny oceánov, čo v budúcnosti môže znamenať nutnosť sťahovania jeho obyvateľov do iných časti štátu, prípadne aj mimo neho.

## Dejiny
Počas druhej svetovej vojny sa na Bairiki a na celom atole odohrala Bitka o Tarawu. Jej hlavné boje prebiehali v dňoch 20. – 23. novembra 1943.

Američania si potrebovali vytvoriť základňu pre oslobodzovanie ďalších oblastí Tichého oceánu a preto napadli tunajšiu japonskú posádku na ostrovčeku Betio ( západne od Bairiki). Letisko na tomto ostrovčeku bránilo asi 4 500 japonských vojakov. Prakticky všetci z nich počas bitky padli alebo spáchali samovraždu; len 17 ich bolo zajatých. Američania stratili 1 001 vojakov a takmer 3 000 bolo zranených. 

## Referencie

Kategória:Kiribati
Kategória:Hlavné mestá v Austrálii a Oceánii
Kokosové ostrovy

**Kokosové ostrovy** (), dlhý tvar: **Teritórium Kokosových ostrovov** (),  sú austrálske teritórium v Indickom oceáne. Tvoria ho 2 atoly s 27 koralovými ostrovmi, z ktorých len dva – West Island a Home – sú obývané. Objavil ich roku 1609 William Keeling.

Podľa sčítania obyvateľov v roku 2021 mali Kokosové ostrovy 593 obyvateľov. 

West Island je správnym centrom Kokosových ostrovov, no najväčším mestom je Bantam na ostrove Home.

Vrchným predstaviteľom je anglický kráľ, ktorý je zastúpený guvernérom. Predsedom vlády je austrálsky administrátor, zastupujúci austrálsku vládu.

## Dejiny
Ostrovy objavil anglický námorník William Keeling roku 1609. O dva roky po objavení bola na južnom ostrove založená prvá osada. 
Od roku 1955 patria ostrovy do správy Austrálie. V roku 1984 sa konalo referendum o ďalšom osude ostrovov a väčšina obyvateľov sa rozhodla ostať pod správou Austrálie.

## Hospodárstvo a cestovný ruch
Hlavnú časť hospodárstva ostrovov činí vojenská základňa a cestovný ruch. V menšom množstve je to rybolov a poľnohospodárstvo, najmä pestovanie banánov a kokosových paliem na kopru (sušené a rozompleté jadro kokosových orechov). Na ostrovoch sú problémy s pitnou vodou. Turistickým centrom je West Island, kde sa nachádza hotel. Na ostrovy lieta pravidelná linka z Austrálie.
Najteplejšie je tu v mesiacoch od novembra do januára až februára a najchladnejšie zase od júna do augusta až septembra.

## Referencie

## Iné projekty


Kategória:Ostrovy Austrálie
Bantam

náhľad|Bantam
**Bantam** je najväčšie mesto Kokosových ostrovov. Nachádza sa na ostrove Home a má približne 500 obyvateľov.

Kategória:Kokosové ostrovy
Basse-Terre

**Basse-Terre** je francúzska obec a západný z dvoch najväčších ostrovov francúzskeho zámorského departementu a zámorskeho regiónu Guadeloupe. Nachádza sa tu sídlo správy.

## Polohopis
Basse-Terre má rozlohu . 

## Obyvateľstvo
Basse-Terre má 11894 obyvateľov (2009).

Graf vývoja obyvateľstva:

## Referencie

## Pozri aj
*Zoznam obcí departementu Guadeloupe

## Iné projekty

## Externé odkazy

Kategória:Obce v departemente Guadeloupe
Kategória:Ostrovy Francúzska
Thermaltake

**Thermaltake** je spoločnosť, ktorá vyrába chladiace a iné príslušenstvo k osobným počítačom. Niektorí z jej konkurentov sú Arctic Cooling, Papst, Spire, Thermalright a Zalman.

Počítačové skrine od Thermaltake sú populárne medzi počítačovými nadšencami a hráčmi na LAN párty. Okrem toho Thermaltake vyrába aj chladiče na procesory a chladiče (spolu alebo bez ventilátorov) na grafické čipy.

## Externé odkazy
* Domovská stránka

Kategória:Výrobcovia počítačových súčiastok
Arctic Cooling

**Arctic Cooling** je výrobca prevažne chladičov pre počítačové komponenty, no v poslednej dobe už aj kvalitných zdrojov, myší, slúchadiel...

Medzi jeho konkurentov patria Papst, Thermaltake, Spire, Gelid, Cooler Master, Noctua Zalman a iní.

## Externé odkazy
* Domovská stránka

Kategória:Výrobcovia počítačových súčiastok
Hans Fischer

**Hans Fisher** (* 27. júl 1881, Höchst am Main – † 31. marec 1945, Mníchov) bol nemecký organický chemik.

V roku 1930 získal Nobelovu cenu za chémiu za svoj výskum hemínu a chlorofylu.

## Referencie


## Iné projekty

## Externé odkazy
* Biografie na Nobelprize.org
* Biografie bei der Technischen Universität München, Abteilung Chemie 
* Hans-Fischer-Gesellschaft München

Kategória:Nemeckí chemici
Kategória:Nositelia Nobelovej ceny za chémiu
Kategória:Nositelia Davyho medaily
Kategória:Nemeckí nositelia Nobelovej ceny
Kategória:Vyučujúci na Viedenskej univerzite
Kategória:Obete samovrážd
Kategória:Osobnosti z Frankfurtu nad Mohanom
Carlo Dossi

**Carlo Alberto Pisani Dossi** (* 27. marec 1849, Zenevredo, Taliansko – † 16. november 1910, Cardina) bol taliansky spisovateľ a diplomat.

## Životopis
Narodil sa v šľachtickej rodine v provincii Pavia a dostal vynikajúce vzdelanie. Od detstva sa veľmi zaujímal o literatúru, sám začal čoskoro písať. Ako 15 ročný napísal komédiu pre deti. 

Okrem literatúry ho zaujímala aj žurnalistika. V relatívne krátkom čase napísal viaceré svoje diela (*L'altrieri, Vita di Alberto Pisani a Note azzurre*), neskôr sa venoval politickej kariére. V roku 1870 začal pracovať na ministerstve zahraničných vecí v Ríme. 

Počas vlády Francesca Crispiho pôsobil ako diplomat. V roku 1892 bol vyslaný do Kolumbie, kde pôsobil na talianskom veľvyslanectve v Bogote. Počas svojho pôsobenia v Bogote sa oženil s Carlottou Borsani. 

V roku 1895 sa dostal na diplomatickú misiu do Atén, kde sa nadchol pre archeológiu. Nakoniec sa stal guvernérom v Eritrei. 

Po páde Crispiho vlády v roku 1896 ukončil diplomatickú kariéru a v roku 1901 sa vrátil so svojou ženou a tromi deťmi do vidieckeho domu v Como, kde sa zaoberal hlavne archeológiou. 

Carlo Dossi zomrel v roku 1910.

## Dielo
* *L'altrieri*, 1868
* *Vita di Alberto Pisani*, 1870
* *Ona famiglia de cialapponi*, 1873, (s Gigi Pirelli)
* *La colonia felice*, 1878
* *Gocce d'inchiostro*, 1880
* *Ritratti umani, dal calamajo di un medico*, 1874
* *Ritratti umani - Campionario*, 1885
* *Desinenza in A*, 1878 a 1884
* *Fricassea critica di arte, storia e letteratura*, 1906
* *Ro vaniana*, 1944 (vyšlo posmrtne, nedokončené)
* *Note azzurre*, 1964 (vyšlo posmrtne, sčasti vydané v roku 1912)

## Iné projekty
 

## Weblinks
* Životopis a dielo online 
* Dielo online 

Kategória:Talianski spisovatelia
Kategória:Talianski diplomati
Pavol Ušák-Oliva

**Pavol Ušák-Oliva** alebo **Paľo Oliva** (vl. menom **Pavol Ušák**, pseudonymy *Ivo Martinovič*, *Milo Juriščov*, *Mirko Hrázdecký*, *Paľo Oliva*, *Paľo U. Oliva*; * 16. november 1914, Kátlovce – † 1. marec 1941, Kvetnica) bol slovenský básnik katolíckej moderny, rímskokatolícky kňaz a brat herečky Hany Kostolanskej.

## Život
Pochádzal z roľníckej rodiny a vzdelanie získaval na gymnáziu v Trnave a pokračoval štúdiom katolíckej teológie v Trnave, Bratislave a v Spišskej Kapitule. V roku 1939 bol vysvätený za kňaza. Ako kaplán začal pôsobiť vo Veličnej na Orave, kde bol farárom básnik staršej generácie Ignác Grebáč Orlov. Už v mladom veku ochorel na tuberkulózu, z ktorej sa liečil vo Vysokých Tatrách, no napokon jej podľahol. V rodných Kátlovciach je po Pavlovi Ušákovi Olivovi pomenovaná základná škola s materskou školou.

## Tvorba
Prvé verše publikoval v časopisoch Prameň, Saleziánske zvesti, Kultúra, Svojeť a Elán. Počas života mu vyšla jediná básnická zbierka *Oblaky*. Známa je taktiež nedatovaná súkromná bibliofília *Čierne kvietie*. Z Olivových básní často vyznieva smútok, neistota a skepsa, iné sú venované vzťahu muža a ženy a otázkam náboženskej viery. Oliva sa často porovnáva tvorbou a podobným životným osudom (tuberkulóza, Tatry…) s Jiřím Wolkerom. Kým sociálny (socialistický) básnik Jiří Wolker nachádza tragičnosť človeka v jeho triednom a protirečivom zápase za lepší zajtrajšok, Oliva sa vnára do širokej harmónie spirituálnej poézie smerujúcej cez oblaky a výšky k Bohu.

## Dielo
*1939 – *Oblaky*, básnická zbierka
*1942 – *Tak umieral básnik Paľo Oliva*, zbierka nepublikovaný diel a spomienková publikácia, ktorú zostavili Janko Silan a Mikuláš Šprinc, (Trnava)
*1991 – *Bozk pozná smútok úst…*, výber básní, ktorý zostavil Štefan Moravčík
**Čierne kvietie*, nedatovaná súkromná bibliofília

## Referencie

## Externé odkazy
* Plné texty diel P. U. Olivu

Kategória:Slovenskí spisovatelia
Kategória:Slovenskí básnici
Kategória:Katolícka moderna
Kategória:Slovenskí rímskokatolícki kňazi
Kategória:Osobnosti z Kátloviec
Nutričné anémie (MKCH-10)

**D50 - D53: NUTRIČNÉ ANÉMIE** patria do III.kapitoly MKCH-10 - Choroby krvi a krvotvorných orgánov a daktoré poruchy imunitných mechanizmov (MKCH-10, D50 - D89)

**D50 - MÁLOKRVNOSŤ Z NEDOSTATKU ŽELEZA**

Zahŕňa:	
:anémiu
::sideropenickú
::hypochrómnu

D50.0 - Anémia z nedostatku železa po strate krvi (zdĺhavá)
:Posthemoragická anémia (chronická)
:Nezahŕňa:
::akútnu posthemoragickú málokrvnosť (D62)
::vrodenú anémiu z fetálnej straty krvi (P61.3)
D50.1 - Sideropenická dysfágia
:Kellyho-Patersonov syndróm
:Plummerov-Vinsonov syndróm
D50.8 - Iné anémie z nedostatku železa
D50.9 - Bližšie neurčená anémia z nedostatku železa

**D51 - MÁLOKRVNOSŤ Z NEDOSTATKU VITAMÍNU B12**

Nezahŕňa nedostatok vitamínu B12 (E53.8).

D51.0 - Anémia z nedostatku vitamínu B12 zavinená nedostatkom vnútorného faktora
:Anémia
::Addisonova
::Biermerova
::perniciózna (vrodená)
:Vrodený nedostatok vnútorného faktora
D51.1 - Málokrvnosť z nedostatku vitamínu B12 zavinená selektívnou malabsorpciou vitamínu B12 s proteinúriou
:Imerslundov (-Gräsbeckov) syndróm
:Megaloblastová dedičná anémia 
D51.2 - Nedostatok transkobalamínu II
D51.3 - Iná anémia z nedostatku vitanímu B12 vo výžive
:Vegánska anémia (prísnych vegetariánov)
D51.8 - Iné anémie z nedostatku vitamínu B12
D51.9 - Bližšie neurčená anémia z nedostatku vitamínu B12

**D52 - MÁLOKRVNOSŤ Z NEDOSTATKU KYSELINY LISTOVEJ**

D52.0 - Anémia z nedostatku kyseliny listovej v potrave
:Nutričná megaloblastová anémia
D52.1 - Anémia z nedostatku kyseliny listovej vyvolaná liekmi
:Podľa potreby doplnkový kód vonkajších príčin na identifikovanie lieku (XX. kapitola)
D52.8 - Iné anémie z nedostatku kyseliny listovej
D52.9 - Bližšie neurčená málokrvnosť z nedostatku kyseliny listovej
:Anémia z nedostatku kyseliny listovej NS

**D53 - INÉ NUTRIČNÉ MÁLOKRVNOSTI**

Zahŕňa megaloblastovú anémiu neodpovedajúcu na liečenie vitamínom B12 alebo kyselinou listovou.

D53.0 - Anémia z nedostatku bielkovín
:Anémia z nedostatku aminokyselín
:Orotacidurická anémia
:Nezahŕňa Leshov-Nyhanov syndróm (E79.1).
D53.1 - Iné megaloblastové anémie nezatriedené inde
:Megaloblastová anémia NS
:Nezahŕňa Di Guglielmovu chorobu (C94.0)
D53.2 - Skorbutová anémia
:Nezahŕňa skorbut (E54)
D53.8 - Anémia (megaloblastová) spojená s nedostatkom iných bližšie určených látok v potrave
:Málokrvnosť spojená s nedostatkom
::medi
::molybdénu
::zinku
:Nezahŕňa karenčné stavy bez zmienky o anémii, ako sú:
::nedostatok medi (E61.0)
::nedostatok molybdénu (E61.5)
::nedostatok zinku (E60)
D53.9 - Bližšie neurčená nutričná anémia
:Jednoduchá zdĺhavá málokrvnosť
:Nezahŕňa málokrvnosť NS (D64.9)

## Zdroj
*Národné centrum zdravotníckych informácií

Kategória:MKCH-10
Zoznam farieb

Toto je **zoznam [[Farba (fyzika)|farieb]]** používaných na webových stránkach internetu v značkovacom jazyku html. Vychádza z farebného modelu RGB. V tejto tabuľke sú farby popísané slovne anglicky a 6 ciferným  hexadecimálnym kódom, ktorý obsahuje znaky 0,1..9, A, B, C, D, E, F. Prvé dva znaky (napríklad 80 v #800000) udávajú množstvo červenej (**R** z angl. *Red*), ďalšie dva (00) množstvo zelenej (**G** z angl. *Green*) a posledné dva množstvo modrej (**B** z angl. Blue). Celkovo je teda možné vytvoriť 256x256x256 = 23x8 = 224 = 16 777 216 odtieňov farieb (bitová hĺbka 8). V iných modeloch (CMYK, RAL a pod) je možné vytvoriť iné farby. Aby sa správne zobrazovali je potrebné, aby boli správne interpretované.

## Externé odkazy
* Generátor farebných schém (česky)

Kategória:Výtvarné umenie
Farieb
Kategória:Farba
Čiapočkovce

**Čiapočkovce** alebo **čiapočky** (lat. Monoplacophora) sú trieda schránkovcov. Oválne telo majú z chrbtovej strany kryté jednodielnou čiapkovitou schránkou, ktorá je spojená s telom ôsmimi pármi dorzoventrálnych svalov. 

Hlava je malá, ale zreteľne oddelená, ústna dutina je už s radulou. Anus má ešte terminálnu polohu (čo u ostatných tried už nikdy nepozorujeme). Nervová sústava je podobná ako u chitónov, je v podstate rebríčková. Z receptorov pozorujeme statocysty, pár predústnych tentakúl a subradulárny senzorický orgán. Niektoré vnútorné orgány – žiabre, metanefrídie, komisúry nervovej sústavy – majú výrazne segmentálne usporiadanie, ide však o orgány ektodermálneho pôvodu. Problémy ale môžu nastať, keď zistíme, že segmentácia sa týka aj niektorých orgánov mezodermálneho pôvodu: majú 2 páry gonád (čo je v živočíšnej ríši zriedkavý stav) a 6 párov metanefrídií, z nich však 1. pár nie je spojený s coelomom. Takáto stavba tela by mohla zvádzať k predstavám o bližšom príbuzenstve s obrúčkavcami. Coelom čiapočkovcov však nevzniká rastom postlarválnych článkov na konci tela metatrochofóry, ale druhotným rozpadom. 

Dnes sa trieda jednoznačne považuje za veľmi starobylú slepú vývojovú vetvu. Čiapočkovce boli dlhú dobu známe len z vzácnych, veľmi starých fosílií z kambria až devónu (živočíchy, čo sa nám týmto spôsobom zachovali, žili pred 400 – 550 miliónmi rokov). Objavenie recentných druhov preto spôsobilo zoologickú senzáciu, takmer porovnate1nú s nálezom *[[Latimeria chalumnae]]*. V hlbočinách západného pobrežia Mexika bola r. 1952 objavená *[[Neopilina galatheae]]* a neskôr ďalšie 3 – 4 druhy, viazané tiež prevažne na abysál amerického kontinentu.

## Systematika
trieda čiapočkovce (Monoplacophora):
*rod  †Cyclomya
*rod Tergomya
*rad  †Cyrtonellida
*rad Monoplacophorida/Tryblidiida resp. nadčeľaď Tryblidioidea/Tryblidiacea

## Iné projekty

## Zdroje

*
Petrovec (obec)

**Petrovec** alebo v Srbsku aj **Báčsky Petrovec** () je obec v srbskej Vojvodine so silným zastúpením slovenského obyvateľstva (66,42&nbsp;%).

Nachádza sa v časti južnej Báčky, na ploche 158 štvorcových kilometrov, na veľmi úrodnom území medzi obcami Nový Sad, Vrbas a Báčska Palanka a obcou Beočín v Srieme, ktorá je oddelená riekou Dunaj. Územie obce je popretínané sieťou kanálov zavlažovacieho systému Dunaj-Tisa-Dunaj, ktorý je splavný na celom svojom toku. Úseky regionálnych ciest Nový Sad-Odžaci-Sombor a Nový Sad-Báčska Palanka, tiahnuce touto obcou, ju spájajú so susednými obcami. Podobne je to aj so železničnou dopravou, keďže územím obce prechádza trať Nový Sad-Sombor.

Obec Petrovec tvoria štyri sídla - mesto Petrovec a dedinské sídla panónskeho typu Kulpín, Hložany a Maglić.

Podľa súpisu z roku 2002 žilo v obci 14 681 obyvateľov, z toho v samotnom Petrovci 7 093, Kulpíne 3 100, Hložanoch 2 351 a v Maglići 2 805 obyvateľov.

## Iné projekty

## Externé odkazy
* Domovská stránka obce 
* vytvarne umenie vojvodinskych Slovakov  

Kategória:Obce v Srbsku
NGC 3101

**NGC 3101** je galaxia v súhvezdí Sextant, ktorú objavil nemecký astronóm Albert Marth 22. januára 1865.

Jej zdanlivá hviezdna veľkosť je 14,5.
        

## Pozri aj
* Zoznam NGC objektov

Kategória:Súhvezdie Sextant
3101
Kategória:Astronomické objekty objavené v roku 1865
NGC 3103

**NGC 3103** je galaxia v súhvezdí Výveva, ktorú objavil americký astronóm Lewis A. Swift 27. februára 1886.

Jej zdanlivá hviezdna veľkosť je 11,1.
        

## Pozri aj
* Zoznam NGC objektov

Kategória:Súhvezdie Výveva
3103
Kategória:Astronomické objekty objavené v roku 1886
NGC 3104

**NGC 3104** (tiež **Arp 264**) je trpasličia galaxia v súhvezdí Malý lev, ktorú objavil britsko-nemecký astronóm William Herschel 18. marca 1787. Halton Arp ju zaradil do svojho katalógu podivných galaxií medzi galaxie s nepravidelnými zhlukmi.

Jej zdanlivá hviezdna veľkosť je 13,2.
        

## Pozri aj
* Zoznam NGC objektov

Kategória:Súhvezdie Malý lev
3104
264
Kategória:Astronomické objekty objavené v roku 1787
NGC 3102

**NGC 3102** je galaxia v súhvezdí Veľká medvedica, ktorú objavil William Herschel 9. apríla 1793.

Jej zdanlivá hviezdna veľkosť je 13,3.
        

## Pozri aj
* Zoznam NGC objektov

Kategória:Súhvezdie Veľká medvedica
3102
Kategória:Astronomické objekty objavené v roku 1793
NGC 3105

**NGC 3105** je otvorená hviezdokopa v súhvezdí Plachty, ktorú objavil anglický astronóm John Herschel 10. apríla 1834.

Jej zdanlivá hviezdna veľkosť je 9,7.
        

## Pozri aj
* Zoznam NGC objektov

Kategória:Súhvezdie Plachty
3105
Kategória:Astronomické objekty objavené v roku 1834
NGC 3107

**NGC 3107** je galaxia v súhvezdí Lev, ktorú objavil britsko-nemecký astronóm William Herschel 22. marca 1794.

Jej zdanlivá hviezdna veľkosť je 13.
        

## Pozri aj
* Zoznam NGC objektov

Kategória:Súhvezdie Lev
3107
Kategória:Astronomické objekty objavené v roku 1794
NGC 3108

**NGC 3108** je galaxia v súhvezdí Výveva, ktorú objavil anglický astronóm John Herschel 28. januára 1835.

Jej zdanlivá hviezdna veľkosť je 11,8.
        

## Pozri aj
* Zoznam NGC objektov

Kategória:Súhvezdie Výveva
3108
Kategória:Astronomické objekty objavené v roku 1835
NGC 3110

**NGC 3110** je galaxia v súhvezdí Sextant, ktorú objavil francúzsky astronóm Édouard Jean-Marie Stephan 17. marca 1884.

Jej zdanlivá hviezdna veľkosť je 12,7.
        

## Pozri aj
* Zoznam NGC objektov

Kategória:Súhvezdie Sextant
3110
Kategória:Astronomické objekty objavené v roku 1884
NGC 3112

**NGC 3112** je galaxia v súhvezdí Hydra, ktorú objavil americký astronóm Ormond Stone v roku 1886.

Jej zdanlivá hviezdna veľkosť je 15,2.
        

## Pozri aj
* Zoznam NGC objektov

Kategória:Súhvezdie Hydra
3112
Kategória:Astronomické objekty objavené v roku 1886
NGC 3114

**NGC 3114** je otvorená hviezdokopa v súhvezdí Kýl, ktorú objavil austrálsky astronóm James Dunlop 8. mája 1826.

Jej zdanlivá hviezdna veľkosť je 4,2.
        

## Pozri aj
* Zoznam NGC objektov

Kategória:Otvorené hviezdokopy
Kategória:Súhvezdie Kýl
3114
Kategória:Astronomické objekty objavené v roku 1826
NGC 3115

**NGC 3115** je galaxia v súhvezdí Sextant, ktorú objavil britsko-nemecký astronóm William Herschel 22. februára 1787.

Jej zdanlivá hviezdna veľkosť je 9,1.
        

## Pozri aj
* Zoznam NGC objektov

Kategória:Súhvezdie Sextant
3115
Kategória:Astronomické objekty objavené v roku 1787
NGC 3116

**NGC 3116** je galaxia v súhvezdí Malý lev, ktorú objavil Johann Palisa 10. marca 1886.

Jej zdanlivá hviezdna veľkosť je 14,5.
        

## Pozri aj
* Zoznam NGC objektov

Kategória:Súhvezdie Malý lev
3116
Kategória:Astronomické objekty objavené v roku 1886
NGC 3119

**NGC 3119** je galaxia v súhvezdí Lev, ktorú objavil nemecký astronóm Albert Marth 14. decembra 1863.

Jej zdanlivá hviezdna veľkosť je 14,3.
        

## Pozri aj
* Zoznam NGC objektov

Kategória:Súhvezdie Lev
3119
Kategória:Astronomické objekty objavené v roku 1863
NGC 3121

**NGC 3121** je galaxia v súhvezdí Lev, ktorú objavil William Lassell 31. marca 1848.

Jej zdanlivá hviezdna veľkosť je 12,9.
        

## Pozri aj
* Zoznam NGC objektov

Kategória:Súhvezdie Lev
3121
Kategória:Astronomické objekty objavené v roku 1848
NGC 3129

**NGC 3129** je dvojhviezda v súhvezdí Lev, ktorú objavil britsko-nemecký astronóm William Herschel 21. marca 1784.

## Pozri aj
* Zoznam NGC objektov

Kategória:Súhvezdie Lev
3129
Kategória:Astronomické objekty objavené v roku 1784
NGC 3130

**NGC 3130** je galaxia v súhvezdí Lev, ktorú objavil anglický astronóm John Herschel v roku 1828.

Jej zdanlivá hviezdna veľkosť je 13,4.
        

## Pozri aj
* Zoznam NGC objektov

Kategória:Súhvezdie Lev
3130
Kategória:Astronomické objekty objavené v roku 1828
Osmičková hmlovina

**Osmičková hmlovina** alebo **NGC 3132** je planetárna hmlovina v súhvezdí Plachty, ktorú objavil anglický astronóm John Herschel 2. marca 1835. Jej zdanlivá hviezdna veľkosť je 9,2.

Leží príliš južne na to, aby bola viditeľná z územia Slovenska. Nachádza sa na hranici súhvezdí Plachty a Výveva. V jej strede pozorujeme dve hviezdy. Tá jasnejšia z nich je hviezda hlavnej postupnosti. Hmlovinu vytvorila druhá, menej jasná hviezda. Na fotografii z Hubbleovho ďalekohľadu sa dá rozoznať aj viacero tmavých vláknitých útvarov. Vytvárajú ich prachové častice, ktoré sa skondenzovali z atómov hmloviny.
        

## Zdroj
* 

## Pozri aj
* Zoznam NGC objektov

Kategória:Súhvezdie Plachty
3132
Kategória:Planetárne hmloviny
Kategória:Astronomické objekty objavené v roku 1835
Zajsan (jazero)

náhľad|Jazero Zajsan
**Zajsan** (kaz. Зайсан - Zajsan) je jazero v medzihorskej kotline medzi výbežkami chrbátov južného Altaja, Tarbagataja a Sauru vo východnom Kazachstane. Jazero je prietokové, ústi do neho Čierny Irtyš a odteká Irtyš.

Pred postavením Buchtamirskej hydroelektrárne na Irtyši bola rozloha jazera , dĺžka  a šírka približne . Priemerná hĺbka bola 4 až  a maximálna . Po postavení priehrady stúpla hladina o  a jazero sa rozprestrelo až do vzdialenosti  po Čiernom Irtyši. Plocha jazera tvorí veľkú časť vodnej hladiny Buchtamirskej priehrady, ktorá má rozlohu . Je tu rozvinuté hospodárstvo trenia rýb. Od novembra do apríla jazero zamŕza.

## Iné projekty

Kategória:Jazerá v Kazachstane
NGC 3133

**NGC 3133** je galaxia v súhvezdí Hydra, ktorú objavil americký astronóm Francis Preserved Leavenworth v roku 1886.

Jej zdanlivá hviezdna veľkosť je 14,5.
        

## Pozri aj
* Zoznam NGC objektov

Kategória:Súhvezdie Hydra
3133
Kategória:Astronomické objekty objavené v roku 1886
NGC 3136

**NGC 3136** je galaxia v súhvezdí Kýl, ktorú objavil anglický astronóm John Herschel 31. januára 1835.

Jej zdanlivá hviezdna veľkosť je 10,7.
        

## Pozri aj
* Zoznam NGC objektov

Kategória:Súhvezdie Kýl
3136
Kategória:Astronomické objekty objavené v roku 1835
NGC 3134

**NGC 3134** je galaxia v súhvezdí Lev, ktorú objavil David Peck Todd 6. februára 1878.

Jej zdanlivá hviezdna veľkosť je 13,7.
        

## Pozri aj
* Zoznam NGC objektov

Kategória:Súhvezdie Lev
3134
Kategória:Astronomické objekty objavené v roku 1878
NGC 3137

**NGC 3137** je galaxia v súhvezdí Výveva, ktorú objavil anglický astronóm John Herschel 5. februára 1837.

Jej zdanlivá hviezdna veľkosť je 11,5.
        

## Pozri aj
* Zoznam NGC objektov

Kategória:Súhvezdie Výveva
3137
Kategória:Astronomické objekty objavené v roku 1837
NGC 3142

**NGC 3142** je galaxia v súhvezdí Sextant, ktorú objavil anglický astronóm John Herschel 5. mája 1836.

Jej zdanlivá hviezdna veľkosť je 13,8.
        

## Pozri aj
* Zoznam NGC objektov

Kategória:Súhvezdie Sextant
3142
Kategória:Astronomické objekty objavené v roku 1836
NGC 3143

**NGC 3143** je galaxia v súhvezdí Hydra, ktorú objavil Andrew Ainslie Common v roku 1880. Jej zdanlivá hviezdna veľkosť je 14,3.
        

## Pozri aj
* Zoznam NGC objektov

Kategória:Súhvezdie Hydra
3143
Kategória:Astronomické objekty objavené v roku 1880
NGC 3144

**NGC 3144** je galaxia v súhvezdí Drak, ktorú objavil nemecký astronóm Heinrich Louis d’Arrest 25. septembra 1865.

Jej zdanlivá hviezdna veľkosť je 13,3.
        

## Pozri aj
* Zoznam NGC objektov

Kategória:Súhvezdie Drak
3144
Kategória:Astronomické objekty objavené v roku 1865
NGC 3145

**NGC 3145** je galaxia v súhvezdí Hydra, ktorú objavil britsko-nemecký astronóm William Herschel 19. marca 1786.

Jej zdanlivá hviezdna veľkosť je 11,7.
        

## Pozri aj
* Zoznam NGC objektov

Kategória:Súhvezdie Hydra
3145
Kategória:Astronomické objekty objavené v roku 1786
NGC 3147

**NGC 3147** je galaxia v súhvezdí Drak, ktorú objavil britsko-nemecký astronóm William Herschel 3. apríla 1785.

Jej zdanlivá hviezdna veľkosť je 10,6.
        

## Pozri aj
* Zoznam NGC objektov

Kategória:Súhvezdie Drak
3147
Kategória:Astronomické objekty objavené v roku 1785
NGC 3148

**NGC 3148** je hviezda v súhvezdí Veľká medvedica, ktorú objavil anglický astronóm John Herschel 17. februára 1831.

## Pozri aj
* Zoznam NGC objektov

Kategória:Súhvezdie Veľká medvedica
3148
Kategória:Astronomické objekty objavené v roku 1831
NGC 3149

**NGC 3149** je galaxia v súhvezdí Chameleón, ktorú objavil anglický astronóm John Herschel 24. februára 1835.

Jej zdanlivá hviezdna veľkosť je 12,3.
        

## Pozri aj
* Zoznam NGC objektov

Kategória:Súhvezdie Chameleón
3149
Kategória:Astronomické objekty objavené v roku 1835
NGC 3150

**NGC 3150** je galaxia v súhvezdí Malý lev, ktorú objavil francúzsky astronóm Guillaume Bigourdan 1. februára 1886.

Jej zdanlivá hviezdna veľkosť je 14,6.
        

## Pozri aj
* Zoznam NGC objektov

Kategória:Súhvezdie Malý lev
3150
Kategória:Astronomické objekty objavené v roku 1886
NGC 3154

**NGC 3154** je galaxia v súhvezdí Lev, ktorú objavil francúzsky astronóm Édouard Jean-Marie Stephan 12. marca 1880.

Jej zdanlivá hviezdna veľkosť je 13,5.
        

## Pozri aj
* Zoznam NGC objektov

Kategória:Súhvezdie Lev
3154
Kategória:Astronomické objekty objavené v roku 1880
NGC 3156

**NGC 3156** je galaxia v súhvezdí Sextant, ktorú objavil britsko-nemecký astronóm William Herschel 13. decembra 1784.

Jej zdanlivá hviezdna veľkosť je 12,1.
        

## Pozri aj
* Zoznam NGC objektov

Kategória:Súhvezdie Sextant
3156
Kategória:Astronomické objekty objavené v roku 1784
NGC 3158

**NGC 3158** je galaxia v súhvezdí Malý lev, ktorú objavil britsko-nemecký astronóm William Herschel 17. marca 1787.

Jej zdanlivá hviezdna veľkosť je 11,9.
        

## Pozri aj
* Zoznam NGC objektov

Kategória:Súhvezdie Malý lev
3158
Kategória:Astronomické objekty objavené v roku 1787
NGC 3160

**NGC 3160** je galaxia v súhvezdí Malý lev, ktorú objavil anglický astronóm William Parsons Rosse 27. marca 1854.

Jej zdanlivá hviezdna veľkosť je 14,3.
        

## Pozri aj
* Zoznam NGC objektov

Kategória:Súhvezdie Malý lev
3160
Kategória:Astronomické objekty objavené v roku 1854
NGC 3165

**NGC 3165** je galaxia v súhvezdí Sextant, ktorú objavil anglický astronóm William Parsons Rosse 30. januára 1856.

Jej zdanlivá hviezdna veľkosť je 13,9.
        

## Pozri aj
* Zoznam NGC objektov

Kategória:Súhvezdie Sextant
3165
Kategória:Astronomické objekty objavené v roku 1856